

**TĀLĀKIZGLĪTĪBAS KURSI DABĀ PAR TEMATU “PĒTĪJUMS MEŽĀ 8. – 9. KLASĒM”**

Projekta "Skola 2030" ietvaros, sadarbojoties LU Starpnozaru Izglītības Inovāciju centram un AS “Latvijas valsts meži”, ir izstrādāts starpdisciplinārs temats 8. - 9. klašu skolēniem “Pētījums mežā", kuru skolotāji varēs apgūt tālākizglītības kursos 2020. gada 29. vai 30. septembrī. Kursi ir bez maksas, dalībnieku skaits – ierobežots.

**Pieteikties kursiem līdz 30. augustam aicināti dabaszinātņu mācību jomu koordinatori un skolu komandas (vismaz 2 skolotāji no skolas, kas pārstāv ģeogrāfiju, bioloģiju vai matemātiku). Pieteikšanās elektroniski** [**šeit**](https://forms.gle/RU1UHiNbpAX4zpyW7)**.**

Apstiprinātie kursu dalībnieki 4. septembrī saņems sagatavošanās materiālus kursiem – darba lapas skolēniem dažādiem pētījuma variantiem, stundu plānojumu, vadlīnijas darba novērtēšanai, LVMGeo instrukciju.

**PLĀNOTĀ KURSU DIENAS KĀRTĪBA:**

* 08.30 – 09.00 Dalībnieku ierašanās, reģistrācija LVM klientu centrā Rīgā, Vaiņodes ielā 1
* 09.00 – 10.00 Ievads, sadalīšanās komandās, darbu plānošana, informācijas ievākšana
* 10.00 – 10.40 Brauciens ar organizētu autobusu uz LVM Vecumnieku meža iecirkni
* 10.40 – 13.00 Parauglaukumu izveide mežā, mērījumu veikšana
* 13.00 – 13.40 Tēja un zupa pie ugunskura
* 13.40 – 15.00 Atgriešanās ar autobusu Rīgā, ievākto datu apkopošana
* 15.00 – 16.30 Pētījuma rezultātu analīze un prezentācijas
* 16.30 – 17.00 Refleksija, mājas darba uzdošana.

Lai saņemtu apliecību par 12 stundu(A) tālākizglītības programmas apguvi „Pedagogu profesionālās kompetences pilnveide vides izglītībā par ilgtspējīgu meža apsaimniekošanu”**, kursu dalībniekiem līdz 18. novembrim būs jāveic mājas darbs – temata aprobāciju skolā kopā ar kolēģiem, iekļaujot fotogrāfijas un norises aprakstu.** Papildu informācija par tematu vietnē [www.lvm.lv/petijumsmeza](http://www.lvm.lv/petijumsmeza).



